text: Mand trak kniv under skænderi
  21 september 2014 kl. 06.20
  En 45-årig trak tidlig søndag morgen en kniv under et skænderi. Det oplyser Syd- og Sønderjyllands Politi til TV SYD.
  Den 45-årige var kommet op at skændes med en 54-årig på vejen Ved Skoven i Esbjerg. Skænderiet udviklede sig til klammeri. Her trak den 45-årige mand en kniv og snittede og stak den anden mand i maven.
  Den 54-årige er ikke kommet alvorligt til skade.
  Begge mændene er lokale, og den 45-årige gerningsmand vil blive fremstillet i grundlovsforhør i dag søndag.
  